માત્ર પોરબંદર કે આસપાસ ના વિસ્તારો જ નહી પરંતુ સૌરાષ્ટ્ર ના વિવિધ શહેરો અને ગુજરાતભર માંથી ભક્તો આજે અહી પધાર્યા હતા તો શિક્ષણમંત્રી ભુપેન્દ્રસિંહ ચુડાસમા સહીત ના રાજકીય અગ્રણીઓ એ પણ અહી શનિદેવ ના દર્શન કરી ધન્યતા અનુભવી હતી શનિમંદિરના પટાંગણમાં આવેલ પ્રાચીન શનિકુંડના પાણીમાં સ્નાન કરીને પવિત્ર બન્યા બાદ અહી શનિપુજન, અભિષેક, પુજા-પાઠ અને ધામિર્કવિધી શનિભકતો દ્વારા કરવામાં આવી હતી અને સરસવનું તેલ, તલનું તેલ, અળદ, સીદોર સહિત શ્રીફળ વધેરીને શનિદેવનું પુજન-અર્ચન પણ કરવામાં આવ્યું હતું તો શનિદેવ ને પણ ખાસ શણગાર કરવામાં આવ્યા હતા ઉનાળા નો સમય હોવાથી કતાર માં ઉભેલા ભક્તો ને તડકો ન લાગે તે માટે ખાસ મંડપ ની વ્યવસ્થા પણ કરવામાં આવી હતી ઉપરાંત ઠંડા પાણી,શરબત,ચા ,નાસ્તો ,પ્રસાદી સહીત ની સુંદર વ્યવસ્થા કરવામાં આવી હતી.